Te nem hiszel bennem!
Csakugyan.
Mi lehetne hűbb bizonyíték létezésemre, mint saját érzékelésed?
Nem tudom.
Miért kételkedsz érzékeidben?
Azért, mert bármi megzavarja őket.
Egy kis emésztési rendellenesség és végük.
Lehet egy darab sületlen marhabélszín vagy savanyú mustár...
vagy penészes sajt vagy félig nyersen maradt krumpli.
És inkább siralmasnak tűnsz, mint sírból jövőnek.
Bárki is legyél.
Humbug, én mondom. Humbug.
Program leáll!
Kiválóan csinálta, Data!
A színészi képessége egyre figyelemre méltóbb.
Köszönettel veszem az elismerést, uram.
De tudatában vagyok, hogy még nem fejezem ki elég hűen a megkívánt félelmet.
Hiszen nem ismeri ezt az érzést, Data.
De a viselkedésmódok kitartó megfigyelésével egyre hitelesebbé válhat.
Uram, ez nem megfelelő alap egy kifejező előadáshoz.
Legalábbis nem a mestereim szerint.
Mesterei? - Igen, uram.
Áttanulmányoztam a valaha élt színházi rendezők filozófiáját.
Hármukét találtam a legvonzóbbnak. Stanislavsky-ét, Adlerét, Garnovét.
Ők a Módszer néven ismert technika képviselői.
A színjátszás módszere?
Eléggé jól ismerem, de miért választana ilyen régimódi megközelítést?
Talán mert ez azt kívánja meg a színésztől, hogy érzelmi tapasztalatokat szerezzen...
a figura megértéséhez.
De ez a maga számára elérhetetlen, Data.
Átalakítottam a Módszert a saját használatomra.
Mivel nem szerezhetek érzelmi tapasztalatot a színjátszás során,
a színjátszást használom fel, hogy érzelmi tapasztalatot szerezzek.
Ha képes leszek reprodukálni Ebenezer Scrooge félelmét,
egy lépéssel közelebb kerülök az emberi nem megértéséhez.
Picard kapitány, kérem, jöjjön a hídra!
Máris ott vagyok, Egyes.
Data, azzal, hogy elhatározta, hogy más színészek...
utánzása helyett a saját útjára lép...
máris jóval közelebb került az emberi lélek megértéséhez.
Vészhívást kaptunk a Ventax II nevű kutatóállomásról, uram.
Milyen jellegű a veszély? - Nem tudni. Megszakadt az adás.
Helyreállt a kapcsolat a Ventax II-vel, uram. - Képernyőre!
Dr. Howard Clark vagyok, a Ventax II állomás igazgatója.
Köszönöm, hogy visszajeleztek.
Mr. Worf, tud javítani a vételen? - A hiba az adórendszerben van, uram.
Dr. Clark, igen nehezen tartjuk fenn a kapcsolatot önökkel.
Nem tudnák növelni az adókapacitást?
Sajnos nem. Támadás alatt állunk.
Támadás alatt?
Egy feldühödött csoport próbál betörni az állomásra.
A bolygón a káosz uralkodik. Fosztogatás, tűz, tömeghisztéria.
Odakint az emberek meg vannak győződve róla, hogy holnapra itt a világvége.
Azonnali segítségre volna szükségünk...
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
Hajónapló, csillagidő 44474.5.
Elértük a Ventax II-t és megkíséreltünk kapcsolatba lépni a kutatóállomással,
amit a jelek szerint feldühödött tömeg támadott meg.
Ismét van kapcsolat, uram.
Képernyőre! El ne veszítsük!
Enterprise! Hallanak engem? Vészhelyzet van! Segítségre van szükségünk.
Dr. Clark, itt Picard kapitány! Készen állunk, hogy felsugározzuk önöket...
Bent vannak! Betörtek!
Hármas transzporter! Sugározza a kutatócsoportot a fedélzetre!
Dr. Clarkot befogtam. A többieket képtelenség.
Iszonyú a zűrzavar odalent.
Akkor sugározza fel Dr. Clarkot! - Igen, kapitány.
Mr. Worf, átkísérne az irodámba?
Igen, uram.
Egyes! Próbáljon valami magyarázatot találni!
A Ventax II-n az emberek békés agrártársadalomban élnek.
Legalábbis jelenleg. -, hogy érti azt, hogy jelenleg?
Ezt az érdekes antropológiai kérdést tanulmányoztuk, mielőtt...
ez a zűrzavar kitört.
A távoli múltban a Ventaxi kultúra igen magas...
igen kiemelkedő tudományos szintre ért el,
de úgy ezer éve hátat fordítottak a technikának.
Csak a létfenntartásukkal törődtek?
És ez így ment századokon át.
Először egy Klingon expedícióval kerültek kapcsolatba 70 évvel ezelőtt.
Azóta ismét elérhető számukra a fejlett technika,
de nem mutatnak iránta érdeklődést.
Társadalmi problémának semmi nyomát nem találtuk a bolygón.
Sőt, idillinek volt mondható az életük, míg nem...
Míg nem, Doktor? - Még most sem hiszem el.
Néhány évvel ezelőtt, Acost Jared, a Ventaxi állam vezetője,
hirtelen elkezdett megszállottan hinni az Ardra legendában.
Ahogy múlt az idő, egyre feszültebb lett és egyre furábban beszélt.
"Ardra vissza fog térni."
"Ardra nemsokára itt lesz."
"El kell mennünk innen, mielőtt Ardra visszatér."
És ki azaz Ardra?
Ahogy ki tudtam következtetni, az ördög.
Kapitány, ezek az emberek azt hiszik, hogy eladták a lelküket az ördögnek.
Riker Picard kapitánynak! - Sikerült befogni a kutatócsoportot, Egyes?
Túszként tartják fogva őket. - Túszként?
Egy Ventaxi vezető van a képernyőn, egy bizonyos Acost Jared.
Jöjjön, Doktor!
Jared, el kell engedje az embereimet! Hogy tehetett ilyet?
Howard, kedves barátom, tudja, hogy elutasítom...
az erőszakot, de már nem uralom az eseményeket.
Én Jean-Luc Picard kapitány vagyok. Nem tehetne valamit?
Ardra visszatértét érezve, népemen elhatalmasodott a rettegés.
Letelt az 1.000 év. A prófécia valóra vált!
A prófécia?
A jövendölés szerint Ardra érkezésekor megrázkódnak a városok.
És valóban volt néhány jelentéktelen rengés a bolygón.
Apróbb földrengések. Semmi különleges.
Rossz időzítés. - Van más is.
Az elmúlt néhány éjszakán látomások tűntek fel,
ahogy azt a jóslat Ardra érkezése előtt jelezte.
Látomások? Úgy érti, álmok? - Nem.
Megjelent előttem. A saját szememmel láttam.
Jared, ha elengedik a túszokat,
kész vagyok felajánlani a Föderáció segítségét,
ez ellen az."Ardra" ellen.
Sajnos, a népem tudja, hogy az önök fegyverei hatástalanok ellene, kapitány.
Utánanézek, hogy mit tehetek a túszokért.
Ártatlanok nem szenvedhetnek a mi bűneinkért.
De semmi biztosat nem ígérhetek.
A helyzet eléggé kilátástalan, kapitány.
Az emberek végletes rémülete öngyilkossághoz vezethet.
Mr. Data, mit tudunk erről az Ardráról?
Ez a nőalak a Ventaxi vallás sarokköve.
Egykor megjelent a Ventax II-n, ezer év békét és jólétet ígérve egy bizonyos árért.
Hogy amikor visszatér, szolgájává teszi az egész népet.
A Ventaxi kultúrában rosszat jelent, ha valaki hangosan kiejti a nevét.
Az Ardrával kapcsolatos ősi tekercseket titkos irattárban őrizték.
Eredetileg csak tudósok tanulmányozták. Csupán nemrégiben kerültek nyilvánosságra.
Azt hiszem, találkoznom kell Jareddel. Csak ő tehet valamit a túszok elengedéséért.
Intézkedem a felsugárzásáról. - Nem. Én látogatok el a bolygóra.
Uram, ezzel csak azt kockáztatja, hogy önt is túszul ejtik.
Mr. Worf, ön és Mr. Data velem jönnek.
O'Brien rákapcsolódik a kommunikátorainkra, és kihoz minket, ha szükséges.
Igen, uram. - Tanácsadó, szeretném, ha ön is jönne.
Picard kapitány, nem lett volna szabad ide jönnie.
Itt veszélybe kerülhet az élete.
Nyugtassa meg a népét! Semmi okuk a pánikra.
Semmi okunk?
Ha a talajmozgások keltettek ekkora rémületet, szeretnénk megnyugtatni önöket.
Megvizsgáltuk a bolygó kéregmozgási tevékenységét.
Semmi misztikusat nem találtunk a rezgésekben.
Nem, nem, nem, ezekkel Ardra fenyeget minket! Önök ezt nem érthetik.
Akkor legalább segítsen megtalálni az embereinket.
Itt van Ardra.
Ugyan már! Ez csupán...
Itt az idő.
Csalódott vagyok.
Azt reméltem, hogy jobban ügyeltek a tulajdonomra.
Ardra, ó, te leghatalmasabb! Jared vagyok, a Ventax II feje.
Mindenért enyém a felelősség, ami téged bosszant.
Kérlek, ne büntesd meg a népemet!
Büntetés? Beszélt itt valaki büntetésről?
Én csupán azt várom el, hogy teljesítsétek a szerződést.
Köszönjük, Ardra.
És ha lehet, ne beszélj úgy velem, mint egy prófétával.
"Ó, te leghatalmasabb!" és hasonlók.
Az első pár évszázadban még élveztem, de már fáraszt.
Ha azt akarom, hogy leboruljatok előttem, szólni fogok.
Ez már jobb. Követendő példa a többinek. Ki vagy te?
Jean-Luc Picard kapitány az Enterprise Föderációs csillaghajóról.
Csak így tovább!
Nos, első dolgunk számba venni, hogy mit halmoztatok fel nekem.
Ez az eszköz vezérfonalat nyújt a számláláshoz.
Különös tekintettel a termelékenységre és a gazdasági mutatókra.
Ki maga? - Micsoda erőteljes jellem!
Helyes! Kedvelem, ha egy férfi erőteljes. Legalábbis kezdetben.
Ha az a szándéka, hogy megfélemlítsen, nem fog sikerülni.
Semmi gond! Imádom a kihívásokat.
Egy egész bolygót tartott rettegésben azzal...
a sugallattal, hogy szolgaságba hajtja a népét.
Nos, ez igaz is. Na persze, én nem fognám fel ilyen drámaian.
Ez egy típusszerződés, legfeljebb a határidő szokatlan.
Azt állítja, hogy maga a titokzatos Ardra?
Nekem sok nevem van, sápadt barátom.
A Berussian halmaz lakóinak Mendora vagyok, a Drellianoknak Torak.
A Klingonok Fek'lhrnak hívnak.
Te nem Fek'lhr vagy!
De, az vagyok.
Én vagyok Gre'thor őrzője, a becstelen halottak pokláé.
De itt a Ventax II-n Ardra a nevem.
Az vagyok, aki ezekkel az emberekkel szerződést kötött tíz évszázaddal ezelőtt.
Ó, te nem hiszel nekem! A kis hitetlen.
Ejnye, Jean-Luc Picard, Föderációs kapitány az Enterprise-ról!
Hisz te bejártad a galaxist és találkoztál mindenféle teremtménnyel.
Ne lenne egy zug a magamfajtának?
Sok lénnyel találkoztam, akit hitelesebben nevezhetnék ördögnek.
Az ördög! Nahát, hogy ezt milyen rég hallottam!
Azt állítja, hogy ezer éve itt járt ezen a bolygón és kötött egy szerződést?
Pontosan. - Megnézném azt a szerződést.
Az Ardra tekercsek, kapitány.
Egy egyszerű üzleti megállapodás terjengős leírása.
Távol tartom a háborút, az éhínséget, a gazdasági összeomlást.
Ezer év jólétet garantálok.
A feltételeim világosak voltak.
Nem bekötött szemmel egyeztek bele.
Biztos, hogy mindent rendben fogsz találni.
Megbocsátja, ha nem veszek rá mérget?
Jared, szeretném, ha Mr. Data átvizsgálhatná ezeket a tekercseket.
Ez már nem az én döntésemen múlik, kapitány.
Valld be, hogy izgat a személyem! Igaz, Picard?
Én csak a Föderációs túszok kiszabadításáért vagyok itt.
Túszokért? Igaz ez?
Igen, Ardra. Pánik tört ki, ahogy közeledett az érkezésed.
Hát, igen. Az én hatásom már csak ilyen.
Engedjétek el a túszokat! Azonnal!
Máris intézkedem.
Nem kellenek ide pótjátékosok, Picard.
De te itt maradsz, mert ellenállhatatlannak találsz engem.
Enterprise, üzenet Dr. Clarknak. A túszokat elengedik.
Itt Dr. Clark. Sikerült, kapitány! Istennek hála!
Istennek ehhez semmi köze.
Hárman felsugároznak. Mr. Data a bolygón marad.
Data, részletes jelentést szeretnék az iratok tartalmáról.
Nem adom ezt a bolygót annak a nőnek a kezére.
Energiát!
Lehet, hogy egy másik menekült a Q kontinuumból?
Vagy esetleg ő maga lenne Q?
Q nem bajlódik szerződésekkel. - Vagy gazdasági mutatókkal.
Igen, ez nekem is feltűnt, Tanácsadó.
Inkább az volt az érzésem, hogy egy szélhámossal állok szemben.
És az ereje?
Az ereje igazán megmagyarázható.
Gondolja meg, Mr. Worf! a transzporter technikával...
minden eltüntethető és elővarázsolható.
Az, ahogy Klingon istenné változott,
az lehetett egyszerű holografikus kivetítés is.
Az enyhe talajrengés pedig annak lehet az eredménye...
hogy alacsony frekvenciájú vonósugarat bocsátottak a tektonikai lemezekre.
Ezek a jelenségek mind létrehozhatók.
Ő csak körítést adott hozzájuk és drámai formában tálalta őket.
Mint egy jó bűvész.
Pontosan. - Hihetetlenül jól koncentrál.
Képtelen voltam félrevezetési szándékot érzékelni vagy más ehhez hasonlót.
A bűvészek sosem mutatják meg, mi van a kabátujjukban.
Valami nagyon hatékony energiaforrással rendelkezik és az nem az ujjában van.
Egyes, kutassák át a rendszert nagyfelbontású érzékelővel!
Hajót keressenek vagy hadibázist.
Bármit, ami elég nagy, hogy ekkora energiát termeljen.
Mr. La Forge, kísérje el Dr. Clarkot az állomásra!
Hátra rátalál a rengések eredetére.
Remek kilátás nyílik a bolygómra a székedből.
Ülj ide mellém!
Ha nem hagyja el a hidat, erőszakkal távolítom el.
Erőszakkal?
Csalódást okozol. Ezt nem vártam volna tőled.
De tudod mit? Próbáld meg!
Mr. Worf!
Azt reméltem, hogy saját kezűleg teszed meg.
Hármas transzporter, kapcsolódjon rá a behatolóra és sugározza le a bolygóra!
Igen, uram.
Zászlós, további utasításig pajzsot fel!
Igen, uram. Ahogy óhajtja. - Nem ájulunk el a bűvész trükkjeitől.
Jaj, de kár!
Ez a világegyetem tele van csodával és ti nem láthatjátok.
Itt az én sápadt barátom! Befejezted a tekercsek átvizsgálását?
Igen. - Jelentést, Mr. Data!
A szerződés szerint a Ventax II népe 1000 békés...
év múltán átadandó Ardrának személyes szolgálatra.
Egybevetettem a szöveget a bolygón fennálló törvényi...
renddel és minden részletében helytálló, uram.
Micsoda tempó és szakértelem! Ember létére egész tehetséges.
Android vagyok. - Android? Hát persze!
Hisz ez csodálatos! Nem várt ráadás.
Ráadás? - Igen.
Amikor a határidő lejárt, enyém lett minden, ami a bolygóhoz tartozik.
A felszínén, a légkörében vagy a pályáján.
Így aztán, mostantól fogva az Enterprise is az enyém.
Attól tartok, a szerződés így is értelmezhető, uram.
Hajónapló, kiegészítés.
Bár e nő követelését puszta fenyegetésnek tartom,
csak tovább erősítette bennem a késztetést, hogy leleplezzem a csalót.
Tessék?
Látni kívánt, uram?
Igen, Mr. Data.
Egy bölcs ember mondta egyszer, hogy "Minden percben születik egy balek."
Barnum, uram. PT.
Utánanéztem valaminek, amit úgy hívnak, hogy...
svindli.
Izgalmas téma. Érdemes tanulmányozni, Data.
Uram, úgy véli, hogy Ardra, ahogy a nép nyelv mondja, egy svindler?
Igen, Data, úgy.
És szerintem a mi dolgunk az, hogy ellássuk a baját ennek a svindlernek.
Uram, rá kell mutatnom, hogy a Ventaxiak...
megkapták az 1000 évig tartó békét és nyugalmat...
ahogy azt Ardra ígérte.
Arról csak találgathatunk, hogy mi történt ezer éve.
Talán a Ventaxi vezetők előrelátták a készülő összeomlást...
és kitalálták ezt a szerződés Ardrával, hogy ösztönözzék a népet.
Vagy talán létezett is valamiféle Ardra, ami aztán a vallásuk alapja lett.
Ki tudja? A lényeg az, hogy valamiképpen létrejött egy fundamentális vallás,
ami átalakította a társadalmat,
de a változással együtt kialakult a lappangó félelem is,
amit egymásnak adtak tovább a nemzedékek.
Data, amikor a minap Ebenezer Scrooge-ot alakította,
tapasztalhatta, hogy a félelem mekkora ösztönző erő.
Valóban, uram.
A szellem a félelem segítségével készteti Scrooge-ot arra, hogy megjavuljon.
És egy svindler egy egész népet szoríthat vele engedelmességre,
önfeladásra és javai átadására.
És azt hiszem, hogy itt most éppen ennek vagyunk...
a szemtanúi. Csak be kell bizonyítanom.
Találnunk kell egy repedést,
egy hibát, ami megkérdőjelezi a szerződést.
Az igen gondos fogalmazással úgy tűnik, elkerültek minden repedést.
Nézze át újra, Mr. Data!
És vizsgáljon át minden Ventaxi szerződést az elmúlt ezer évből.
Holnap reggel beszélünk. - Igen, uram.
Picard a hídnak! Behatolás!
Picard a hídnak! - Gondoskodtam egy kis magányról.
Csak ketten leszünk.
Ez már kezd nagyon fárasztó lenni.
Ugyan már, Picard! Valld be, hogy elepedsz utánam.
Add át magad a vágyaidnak.
Tudja, semmi sincs magában, amiért epekednék.
Ellenkezőleg! Maga közönséges és ledér.
Ezen segíthetünk.
Én lehetnék számodra az ideális nő, Picard. Első és egyetlen.
És szűzies, amíg le nem veszel a lábamról.
Vagy inkább hajlanál egy katonás kolléganő felé,
aki Csillagflotta egyenruhát visel?
Esetleg az is lehetek...
Valaki, aki közel van, mégis elérhetetlen.
Bármit megtehetek neked, kapitány.
Bármit, amire valaha vágytál.
Olyan éjszakát kapnál tőlem, amit halálodig nem felednél és visszautasítasz?
Ó, igen.
Ezt még megbánod. - Nem hiszem.
Majd elhiszed.
Picard kapitány?
Kapitány, nem számítottunk rá, hogy ön is átjön.
Ahogy én sem.
La Forge az Enterprise-nak! - Hallgatom.
Worf, Picard kapitány itt van. Jobb lenne, ha visszasugározná.
A kapitány? De hát én nem... - Semmi baj, Mr. Worf.
Ardra csinálta valahogy. Lenne szíves visszasugározni a kabinomba?
Igen, uram. Befogás megtörtént.
A transzporter nem működik, kapitány.
Légköri zavar lehet. Ellenőrzöm.
Csak küldje értem Data-t egy űrkomppal. És hozzon magával egy egyenruhát.
Egyenruhát mondott? - Igen, azt!
Igen, uram.
Mr. La Forge és Dr. Clark nem jutott előbbre.
Riker parancsnok és Worf hadnagy pedig semmit sem talált.
Én rábukkantam egy olyan precedens értékű esetre a Ventaxi jogban, ami érdekes lehet.
Igen?
A perben egy szerződést vitattak,
melyben egy Klingon nyújtott szakipari szolgáltatást egy Ventaxi hát építéséhez.
Mivel a vita idegen kultúrát érintett,
úgy határoztak, hogy bíróság helyett döntőbíró tárgyalja az ügyet.
Megegyeztek egy bíró személyében.
Ez az egyetlen eset, amely idegen követelést tartalmaz.
Éppen erre van szükségünk. Jól csinálta, Data!
Egyes űrkomp az Enterprise-nak! Készen állunk a dokkolásra.
Jöhet, egyes űrkomp.
Enterprise! Enterprise, hallanak engem?
Enterprise, jelentkezzen!
Sehol sem találom az Enterprise nyomát egy fényévnyi sugarú térben.
Nem hiszem, hogy Ardra képes...
ilyen messzire transzportálni egy ekkora hajót.
Hívja őket tovább, Mr. Data! Ismételje minden frekvencián.
Én azt hiszem, találtam valamit.
Egy hirtelen ugrás a Z-részecskékben ott, ahol az Enterprise eltűnt.
Honnan származhat? - Túl rövid volt az azonosításhoz.
De rejtett energiaforrásra utalhat.
Meg kell találnunk a forrást, ha le akarunk számolni azzal a nővel.
Ha rábírja, hogy csináljon még pár ehhez hasonló trükköt, biztosan lefüleljük.
Talán nagyobb tisztelettel beszélhetnétek rólam.
Mit művelt a hajómmal? - A te hajóddal semmit.
Az enyémet biztonságba helyeztem.
Nem ismerem el a követelését az Enterprise-ra.
Még itt, ezen a bolygón sem.
És egy megtörtént Ventaxi jogi precedensre hivatkozva, döntőbíráskodást kérek.
Döntőbíráskodást? Nincs itt semmi eldöntenivaló.
Ó, dehogy nincs! Maga egy csaló, hölgyem.
Én pedig bebizonyítom, hogy semmilyen hatással nem volt az itteni társadalmi változásokra.
Annak sem hiszel, amit a saját szemeddel látsz?
A hajód elment, kapitány.
Szemfényvesztés! Az illuzionisták ezer éve ebből élnek.
Te alábecsülsz engem.
A legtöbben ezt teszik, míg késő nem lesz.
Ha az, aminek mondja magát, nem veszíthet semmit.
Viszont nyerni sem nyerhetek.
Már enyém a bolygó mindenestül és a hajód is.
Teszek egy ajánlatot arra az esetre, ha mégis győzne.
Elviszem a Ligillium romjaihoz.
A Zaterl smaragdhoz? Tudod, hogy hol van?
Igen, tudom.
Túl okosnak hiszed magad, kapitány. De már épp elég ékszerem van.
Ha ragaszkodsz ahhoz a buta bíráskodáshoz, akkor én szabom meg az árat.
Mi legyen az?
Te.
A jog szerint a tested már az enyém, de nekem több kell.
Akarom a szíved, az elméd, a lelked,
és, hogy ellenállás nélkül add át nekem. Szabad akaratodból.
Nos, még mindig folytatni akarod ezt a veszélyes játékot?
Elfogadom a feltételeket.
Ó, Picard, élvezni foglak reggel, délben, este!
De meg kell egyeznünk a döntőbíróban.
Nagyon helyes.
Én Mr. Data-t választom. Ellenvetés?
Mr. Data a legénységem tagja. - Az én legénységemé.
Ráadásul android. Képtelen a csalásra vagy az elfogultságra.
Nincsenek érzelmei, amik befolyásolnák a döntését.
Ardra, mielőtt válaszolna, beszélhetnék négyszemközt a kapitánnyal?
Uram, utasítsa vissza, hogy én legyek a döntőbíró.
Miért? - Ardra igazat mond.
Én érzelmek nélkül, ridegen fogom ellátni a feladatomat.
Nem tudom garantálni, hogy az ön javára döntök.
Data, hol találnék én itt valakit, akit ez a nő nem tud megfélemlíteni?
Uram, én mindenben a Ventaxi jogrend szabályait fogom követni.
Megértettem. És tudom, hogy jó bíró lesz.
Ezer éve bolygónk haldoklott.
Túlnépesedett és dühödt városállamok irtották egymást.
A víz és a levegő tele volt ipari szennyel.
Állandó éhínség és járvány fenyegetettségében éltek.
Aztán mi történt?
Aztán jöttél te.
Tiltakozom! Semmiféle bizonyíték nincs rá, hogy ugyanez a nő járt itt ezer évvel ezelőtt.
Gondolom, egy ezer éves tanú kielégítene?
Az meggyőző lenne.
Jared, tartalmazza a szerződés, hogy miről ismernek fel, ha visszatérek?
Igen, a dátumról.
Valami másról?
Megrendülnek a városok és látomások kelnek.
Ez menetrendszerűen bekövetkezett?
Igen. - Köszönöm.
Bíró úr, kijelentem, hogy a kilétem bizonyított...
a szerződés tartalma alapján.
Picard kapitány, az én értelmezésem szerint a törvények,
a fennálló Ventaxi törvények alapján ez elfogadható.
A tiltakozást elutasítom.
De Bíró úr... - Uram...
Döntöttem. Kérem, üljön le.
Folytathatja! - Köszönöm, Bíró úr.
Mikor először tettem a lábamat a Ventax II-re, mit ajánlottam a népednek?
A tekercsek tanúsága szerint, ezer év békét és jólétet,
amennyiben a határidő lejártakor megadjuk magunkat neked.
És vajon miért mentetek bele egy ilyen üzletbe?
Nem volt vesztenivalónk. A helyzet reménytelen volt.
Amíg én el nem jöttem. - Tiltakozom!
Visszavonom a megjegyzést.
Nincs több kérdésem.
Bíró úr, semmi sem bizonyítja, hogy Ardra képes hatással lenni a Ventaxiak sorsára.
Ellenfelem nem bizonyította jogosultságát, ezért követelésének eltörlését kérem.
E percben nem látok okot a szerződés érvénytelenítésére.
A tárgyalás folytatódik.
Bíró úr!
Amióta Picard kapitány a bolygómra lépett, egyre csak kételkedik a képességeimben.
Megengedi, hogy feltegyek neki néhány kérdést?
Igen szokatlan az ellenérdekű fél kikérdezése, de nem látok okot, hogy megtagadjam.
Folytassa!
Kérem, ne vegye támadásnak a kérdéseimet. Hisz tudja, mennyire kedvelem.
Tiltakozom. - Elfogadom.
Tartózkodjon az ellenérdekű fél iránti érzelmeinek kifejezésétől!
Ugye sosem hitte, hogy a hatalmam valódi?
Ez így van.
Akkor, uram, mégis mivel magyarázza ezt?
Ezt fejezze be! - Vagy ezt?
Kérem, tartózkodjon az ellenérdekű fél eltüntetésétől!
Vagy ezt?
Ezt mivel magyarázod, Picard?
Még egy rendzavarás és végleg berekesztem a tárgyalást.
Megértette?
Elnézést, Bíró úr!
De meg tudja magyarázni, Picard?
Igen vagy nem?
Nem.
Ezennel végeztem, Bíró úr.
A Z-részecskék bomlási ideje lehetetlenné teszi a forrás bemérését.
Én összevetem a részecskék pályáját. Valami kezd összeállni.
Várjunk csak!
Megvannak a koordináták!
34 fok északra, 62 fok keletre...
a magasság pedig 210 kilométer.
Akkor ez ott lesz valahol a nyugati mágneses pólus fölött.
Lássuk, mit mutat a műszer!
Semmit.
Ezúttal nem veszem be a trükköt. Kell, hogy legyen ott valami.
Jared, ön gondosan leírta, hogy mi történt.
Ardra első érkezése előtt és közvetlenül utána.
De nem világos, hogy történt maga a változás.
Ardra egyszerűen csettintett az ujjával...
és a bolygó átváltozott ezzé az édenkertté?
Nem. A változások hosszú idő alatt és fokozatosan történtek.
Ardra folyamatosan részt vett a kormányzásban, hogy ilyen békességet teremtsen?
Nem. Történelmi emlékek igazolják, hogy egy testület értékelte a lehetőségeket.
Alkottak egy új alkotmányt, amit a lakosság később jóváhagyott.
Értem. Ő volt a testület tanácsadója?
Nem. - Nem?
Akkor bizonyára ő semmisítette meg a fegyvereket.
Nem, azt a vezetők tették meg.
És aláírtak egy megnemtámadási szerződést.
Nos, akkor térjünk át a jótékony környezeti változásokra!
Azok hogyan valósultak meg?
Áthelyeztük a gazdaságunkat ipariról mezőgazdasági alapra.
Ez ökológiailag jobb volt.
Ardra pedig megtisztította a vizet és a levegőt?
Nem, a feljegyzések szerint számtalan program készült a probléma megoldására,
a víztisztítástól a hulladékkezelésig.
Ezek szerint Ardra még egy árva csikket sem szedett fel soha?
Még a környezeti programok beindulása előtt elhagyta a bolygót.
Bocsásson meg, de ez úgy hangzik, mintha...
sok bátorsággal és munkával ezt a világot az önök elődei...
maguk változtatták volna meg.
Tiltakozom! A felperes következtetést von le.
Elfogadom. A következtetéseket majd én vonom le.
Uram?
Nincs több kérdésem.
És önnek?
Csupán két kérdés.
Van önben bármi kétség, a leghalványabb is,
hogy ha nem lépek közbe, akkor a rettenetes körülmények fennmaradnak?
Ne feledje, hogy eskü alatt vall!
Nincs semmi kétségem.
Tehát, mint a Ventaxi nép volt vezetője,
meg van elégedve azzal, hogy a rám eső részt teljesítettem?
Igen, Ardra.
Köszönöm.
Bíró úr, mi mást mondhatnék?
A két fél egyet ért abban, hogy a szerződés teljesült.
Picard kapitány, van még valami hozzáfűznivalója,
mielőtt meghozom a döntést?
Azt hiszem, erre a kollégám, Mr. La Forge hozza a választ.
Halasztást kérek.
Szia, Data. - Geordi.
Egy órát engedélyezek.
Mr. La Forge, hajóparancsnoki hitelem,
nem beszélve halhatatlan lelkemről komoly veszélyben forog.
Hát, bármi is folyik itt, megvan, amire szükségünk volt.
Megtalálták az energiaforrást? - Egy álcázott hajó.
Van egy Romulán álcázó berendezése? - Inkább csak egy gyenge másolat.
Hullámhossz letapogatással leltünk rá. - Az Enterprise?
Pontosan ott van, ahol hagytuk.
Ardra kiterjesztette rá az álcázó pajzsát és...
egy hullámtompító mezőt, hogy megzavarja az adást.
Elkülönítettük a frekvenciát és áthatoltunk a mezőn.
Létesíthető kapcsolat? - Már létrehoztam.
Elmondom, mit csinálunk. De már egy óránk sincs rá.
Jared maga bölcs és tapasztalt vezető és felteszem, bízik az érzékeiben.
Igen, úgy gondolom.
És minden érzéke azt súgja, hogy ez a nő a...
legnagyobb hatalommal bíró lény itt a bolygón, igaz?
Igen.
És mit szólna, ha azt állítanám, hogy a világon semmiféle hatalma sincs?
De hiszen tapasztaltuk a hatalmát.
Úgy van. És még fogják is.
Ó, igen! Ardra mutatványai!
Jared, elhinné, ha azt mondanám, hogy el tudom rabolni a hatalmát...
és megteszem mindazt, amit ő itt bemutatott?
Sajnálom, Picard kapitány, de ön nem Ardra.
Hát, ez igaz. Nem vagyok Ardra.
De tudok rengést kelteni, ahogy ő tette.
Tiltakozom, Bíró úr!
Azt hiszem, ez most neki is jár. Elutasítom.
De ebből most már elég, kapitány. - Ó, hogyne.
Ardra, megtenné, hogy megállítja ezt a rengést?
Hogyne!
Valami baj van? - Imádom a rengést.
Hát, én nem.
Ismerősnek tűnik a mutatvány?
És ehhez mit szól?
Jöjjön vissza, Ardra, persze, ha tud.
Nem? Na jó. Ha megengedi...
Micsoda arcátlanság! - Arcátlanság?
Az arcátlanság a Klingon Fek'lhr kiváltsága!
A türelmemnek vége, kapitány.
Bíró úr, hálás vagyok az engedékenységéért. Hadd magyarázzam meg!
Néhány emberem átvette az irányítást ennek a nőnek a hajóján,
és most a Ventax II körül keringenek vele.
Köszönöm a segítségét, Egyes! - Örömmel álltam a rendelkezésére, uram.
A kommunikátoromon át figyeltek engem,
és a hölgy hajóján előkészített programot használták fel.
Az energiaátvitel, a holográfia...
és a transzporter technika hatásos kombinációját.
Ardra a maga kis "csodáit" szó szerint pillantással vezérelte.
Évszázados technológia.
Egy implantátum a szeme mozgását követve választotta ki és aktiválta az illúziót.
Ardra azt mondta, hogy számtalan néven ismert.
Hát, e tekintetben legalább igazat mondott.
A legénysége szerint 23 féle alakban garázdálkodott csak ebben a szektorban.
Ehhez nem volt joga!
Éveken keresztül vezetett félre ártatlan embereket.
A Ventax II birtokba vétele minden bizonnyal pályafutása csúcsa lett volna.
Értesült Ardra legendájáról, betanulta és oly mesterien alkalmazta a félelmet,
hogy az ön egész népe kész lett volna megadni magát neki.
Bíró úr, a jelen körülmények közt úgy vélem, úgy tisztességes,
ha feloldozom a Ventaxiakat kötelezettségeik alól.
És hagyom, hogy békében éljék tovább életüket.
Én pedig ezennel diszkréten távozom.
A visszalépéssel a szerződés érvényét vesztette.
A döntőbíróság ülését berekesztem.
Köszönöm, Picard kapitány! Megmentett minket.
Nem, Jared. Ahogy mondtam, a népe mentette meg saját magát sok-sok éve.
Gratulálok, uram.
Bíró úr.
Sokkal jobban jártál volna, ha veszítesz.
A mielőbbi viszontlátásra, Jean-Luc Picard, az Enterprise-ról!